Komisijos reglamentas (EB) Nr. 660/2004
2004 m. balandžio 7 d.
iš dalies keičiantis Tarybos reglamento Nr. 79/65/EEB priedą dėl rajonų sąrašo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr.79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], ypač į jo 2a straipsnį,
atsižvelgdama į Belgijos prašymą,
kadangi:
(1) Suskirstytų teritorijų, kaip apibrėžta Reglamento Nr. 79/65/EEB 2 straipsnio d punkte, sąrašas yra pateiktas to reglamento priede,
(2) Pagal tą priedą Belgija yra vienas rajonas. Reglamento Nr. 79/65/EEB tikslais Belgija paprašė, kad jos vienas bendras rajonas būtų suskirstytas į tris.
(3) Atitinkamai reikėtų iš dalies pakeisti Reglamentą Nr. 79/65/EEB.
(4) Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento 79/65/EEB priedas iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2004 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 7 d.